 Kauli hiyo imekuja kufuatia malalamiko ya baadhi ya wazazi wa wachezaji hao kutopewa fedha walizopaswa kupewa wachezaji wa timu ya Copa Coca-Cola ya mkoa wa Dodoma.Timu hiyo ilitwaa ubingwa baada ya kuifunga timu ya Kinondoni kwa mabao 3-0 katika mchezo wa Fainali uliochezwa uwanja wa Karume Dar es Salaam. Timu hiyo inastahili kupata Sh milioni nane kama zawadi.Katibu wa DOREFA, Stewart Masima alisema anashangazwa na taarifa zinazoendelea kuwa fedha za zawadi walizopewa timu hiyo zimeliwa. “Huo ni uzushi mkubwa kwani wakati wakipokea zawadi walipewa mfano wa hundi na sio hundi halisi,” alisema.Katibu huyo alisema alikuwa ni kiongozi wa msafara katika timu hivyo anafahamu kuwa fedha hizo hawajapata bado.